Vorige gas het in die duidelik gemerkte kamer gerook, en na skoonmaak is die kamer toe. Met aankoms was die reuk genoeg om ons as nie roker se asems weg te slaan. Ontvangs het ons gou gehelp en 'n ander kamer vir ons gereël. Baie baie dankie! Flink en vinnige diens. Loopafstand van mall af. Ruim kamers, heerlike stort met platslaanbank vir 'n kind. Was 'n 1 aand oornag en 'n goeie pitstop.
Ek het heel lekker gebly vir een aand, die kamer kan dalk bietjie klein raak as 'n mens langer wil oorbly. Ons kamer het ook nie 'n en suite-badkamer gehad nie, wat effens ongerieflik was. Die parkeerplek is bietjie van n probleem, aangesien daar nie genoeg parkering is vir die hoeveelheid gaste wat daar kan oorbly nie. Ander gaste het my vas parkeer en dit was 'n gesukkel om hulle te kry om hul kar te skuif vroeg die volgende oggend toe ek weer wou ry. Ek sal ook nuwe kussings aanbeveel, aangesien die slaapkussings baie hard en ongemaklik is. Die mense by die ontvangs was baie vriendelik en gewillig om te help. Verder was ek tevrede met die verblyf.
Dit was regtig 'n verskriklike lekker ervaring om daar te bly. Die personeel was besonder behulpsaam en vriendelik. Ek kan die gastehuis met die grootste vrymoedigheid aanbeveel.
Die kamer is ruim, modern en netjies, met alles wat nodig is, selfs 'n yskassie en 'n baie lekker stort. Die ontvangs was vriendelik, professioneel en effektief. Die ontbytspyskaart bied nie baie opsies nie, maar die kos was heerlik. Die plek is goed geleë oorkant 'n groot inkopiesentrum, asook die Frontier Inn, dus is goeie eetplekke binne bereik. Ons kan die Beef Baron in die Frontier Inn aanbeveel. Dit was uit en uit 'n goeie ervaring.
Daar was geen winterlakens op die bed of 'n elektriese kombers nie, veral vir Bethlehem wat baie koud is. Die toiletpapier was nie van goeie gehalte nie. Daar was beperkte kanale op TV en die TV is baie ver omdat die kamer te groot is en jy moet hom baie hard sit om iets te kan hoor. Vir die prys moes al die bogenoemde in plek gewees het.
Ons het lekker gebly. Bietjie onpersoonlik, maar netjies. Net die basiese en die persone kan nie regtig verstaan wat mens praat nie. Engels nie goed nie. Behalwe die een man kommunikeer baie goed. Egter baie skoon en netjies.